Na osnovu člana 32. Zakona o lokalnoj samoupravi („Sl. glasnik RS“ br. 129/07, 83/2014, 101/2016 i 47/2018, 111/2021), člana 35.  Zakona o kulturi ("Sl. glasnik RS" br. 72/09, 13/16, 6/20, 47/21 i 78/21, 76/2023), člana 17. Zakona o bibliotečko-informacionoj delatnosti ("Sl. glasnik RS" br. 52/11, 78/2021), i člana 40. Statuta opštine Tutin („Sl. list opštineTutin“, broj 1/2019), Skupština opštine Tutin, na sednici održanoj  19.06.2026. godine, donela je          
R J E Š E NJ E
O IMENOVANJU DIREKTORA 
NARODNE BIBLIOTEKE „DR EJUP MUŠOVIĆ“ TUTIN
Član 1.
VAHID  DEMIROVIĆ  profesor  islamskih nauka iz Ribarića, imenuje se za direktora Narodne biblioteke „Dr Ejup Mušović” na period od 4 (četiri) godine od dana imenovanja.
Član 2.
  Ovo Rješenje stupa na snagu danom donošenja, a objavljuje se u ,,Službenom listu opštine Tutin“.

Član 3.
Ovo Rješenje dostaviti imenovanom i arhivi.

O b r a z l o ž e nj e

Članom 35. Zakona o kulturi ("Sl. glasnik RS" br. 72/09, 13/16, 6/20, 47/21 i 78/21) propisano je da direktora ustanove čiji je osnivač jedinica lokalne samouprave imenuje organ određen Statutom jedinice lokalne samouprave na period od četiri godine, na osnovu sprovedenog javnog konkursa.


Upravni odbor Narodne biblioteke „Dr Ejup Mušović“ Tutin  doneo je Odluku o raspisivanju javnog konkursa za imenovanje direktora broj 9/2026 od 15.05.2026.godine. Na sjednici održanoj dana, 08.06.2026.godine Upravni odbor je konstatovao da je na Javnom konkursu za imenovanje direktora, blagovremeno podneta jedna prijava i to prijava kandidata Vahida Demirović, da je prijava blagovremena, potpuna i uredna, kao i da je uz prijavu priložena sva dokumentacija određena konkursom. 
 Upravni odbor jednoglasnog je mišljenja da Vahid Demirović ispunjava uslove da bude imenovan  za direktora Narodne biblioteke „Dr Ejup Mušović“ Tutin, da poseduje stručne i organizacione sposobnosti za obavljanje poslova direktora i predlaže Skupštini opštine Tutin da ga imenuje za direktora ove ustanove.

Član 17. Zakona o bibliotečko-informacionoj delatnosti ("Sl. glasnik RS" br. 52/11, 78/2021), između ostaog predviđa da bibliotekom rukovodi direktor.  Direktora biblioteke imenuje i razrešava osnivač, na predlog upravnog odbora, a na osnovu prethodno sprovedenog javnog konkursa, na četiri godine, s mogućnošću da ponovo bude imenovan. Za direktora biblioteke imenuje se lice koje ima visoko obrazovanje i najmanje pet godina radnog iskustva u kulturi i koje ispunjava druge uslove utvrđene statutom biblioteke. 


Članom 40. Statuta opštine Tutin, propisano je da Skupština opštine imenuje direktora ustanove čiji je osnivač u skladu sa zakonom.


Sa napred iznetim odlučeno je kao u dispozitivu Rješenja.

Pouka o pravnom sredstvu: Protiv ovog Rješenja može se podneti tužba Upravnom sudu u roku od 30 dana od dana dostavljanja ovog Rješenja.
SKUPŠTINA OPŠTINE  TUTIN

REPUBLIKA SRBIJA

OPŠTINA TUTIN

Skupština Opštine Tutin                                                                

IBroj: 003007377/2026
Dana: 19.06.2026.godine
Tutin             














                                                                                             PREDSJEDNIK









 Milhad Hot
